52. schôdza NR SR - 1.deň - B. popoludní
Dátum: 2026-05-26
Poslanec: Mesterová, Zuzana (PS)
Druh vystúpenia: Vystúpenie v rozprave

Povedať, že ja mimoriadne oceňujem tento flexibilný rokovací poriadok, lebo takéto flexibilné prihlasovanie sa mi od prvého momentu celkom pozdáva, vzťah, keď je taký dynamický vývoj v tomto pléne. Lebo teda nerokujeme ešte ani, no, niečo cez dve hodiny. Nie, vlastne nie, lebo ešte, kým sme sa s procedurálmi vysporiadali, to bola polhodina. Ani dve hodiny nerokujeme. Už sme tu mali schôdzu prerušenú kvôli nejakému nadpisu, ktorý vlastne ani nevieme, ako presne znie, lebo každý si to inak pamätá vrátane predsedajúceho, ktorý takto zneužíva nový rokovací poriadok. A môžeme mať teda akýkoľvek dokonalý rokovací poriadok. Môžeme mať akokoľvek dokonalé pravidlá jeho výkladu, čo v tomto prípade nemáme, to len upozorňujem, hovorím, že môžeme mať. Keď tu budeme mať predsedajúceho, ktorý to bude zneužívať, ktorý proste svojvoľne bude porušovať zákon, ktorý ani nevysvetlí svoje kroky, lebo povie, že on nemusí nič vysvetľovať, on len sa tak rozhodol z pozície moci a jemu je úplne jedno, ako znie zákon. Jemu je úplne jedno, že by mal plénu Národnej rady, ktorému mimochodom dáva dôveru tým, že ho volí ako podpredsedu Národnej rady na to, aby to tu riadil v prospech všetkých. Nevysvetlí. Nevysvetlí to grémiu, ktoré je poradný orgán predsedu a podpredsedov Národnej rady. Nevysvetlí to plénu. Nevysvetlí to zvolenému poslancovi Národnej rady. Za čo ho vykázal presne? A teraz si dajme taký test proporcionality. Vy veľmi radi tu kričíte o tom, že test Ficom, test Ficom, test Ficom. No tak si dajme taký iný test. Test mocou. Kto má v demokracii moc? Moc v demokracii majú občania. Od občanov moc pochádza, to ešte stále našťastie hovorí naša ústava, aj keď hovorím zatiaľ, lebo viem, že chuťky by tu boli rôzne. A volený mandát poslanca Národnej rady má väčšiu váhu ako volený mandát podpredsedu Národnej rady, lebo to je len taká technická funkcia na riadenie schôdze. A teraz táto technická funkcia vykáže poslanca, ktorý má mandát od pôvodcu moci, a technická funkcia mu to ani nevysvetlí. Nechám to vyznieť trošku, aby sme tak navnímali situáciu. Technická funkcia, ktorá má na to funkciu, aby riadila Národnú radu, nie aby ju uvoľčiavala, nie aby tu svojvoľne sa rozhodovala, ktorý výrok je šikanózny, ktorý výrok je nejakým spôsobom urážajúci a ktorý nie. A keď už, keď už sa tak rozhodne, tak by mala tá technická funkcia aspoň vysvetliť svoje rozhodnutie. Lebo vykazuje mandát od pôvodcu moci, od občanov. Poslanca vykáže z pléna Národnej rady. Zabráni mu vyjadrovať sa k návrhom zákonov, ktoré dnes budú predkladané. Zabráni mu vystupovať v pléne Národnej rady, keby dnes prišiel na prerokovanie návrh poslanca Hlinu, tak on sa nemôže zúčastniť rokovania, nemôže svoj vlastný návrh obhájiť a ani sa od technickej funkcie nedozvie, za čo vlastne presne bol vykázaný z pléna Národnej rady. Tak to už je aká proporcionalita toto? Aká je toto tu proporcionalita, keď takto arogantne niekto, kto dostal mandát na to, aby to tu riadil, nie aby to tu búral, nie aby to tu sabotoval, sa takýmto spôsobom správa. Tu sedel poslanec Hlina, nepovedal ani slovo, mal na sebe sako, evidentne sedí tak ďaleko, že predsedajúci ani nedovidí, čo má na ňom napísané. Taký malý nadpis tam má, ale za to bol vykázaný. A toto nie je zneužívanie moci v priamom prenose. To mi chcete povedať, že toto tu nebola ukážka zneužívania moci a toho, že my tu môžeme mať do zlata vytesaný rokovací poriadok, keď vy ho nebudete dodržiavať. Môže byť gramaticky, obsahovo, štylisticky, logicky napísaný dokonalo, keď tam bude sedieť človek, ktorý tam sedí aj teraz a bude na to arogantne kašľať, bude ignorovať pravidlá, bude si ich svojvoľne vykladať. To keby takto vykladal dôkazy súd, ktorému on šéfuje, no tak to by sa tu štorcoval jedna radosť. Keby takýmto spôsobom konali orgány činné v trestnom konaní, keby takýmto spôsobom konala súdna moc, ktorá je tretia zložka moci. To by tu bolo ponôsov, vykrikovania, tlačovky by tu boli od rána od 9:00 do večera do 9:00. Ako mu je v jeho právach zamedzované, ako sú jeho práva pošliapané, ako ho tu niekto utláča. A čo robí pán podpredseda? Keď má možnosť ukázať, ako sa aplikuje právo spravodlivo, ako sa aplikuje právo proporčne. Čo urobí? Vykáže poslanca Národnej rady za nadpis, ktorý ani nevie zreprodukovať. Ani ho nevie zreprodukovať. Jednu vetu, ani grémiu, ani tuto v pléne nepovedal. Z akého dôvodu, čím ho tento nadpis urazil, a teda ani si ho nepamätal, tak teda neviem, ako ho mohol uraziť nadpis, ktorý ani nevedel presne povedať, a to má len tri slová. Smer mafia nechceme – tieto tri slová dokázali Tibora Gašpara uraziť natoľko, že vykázal z pléna Národnej rady Alojza Hlinu, poslanca Národnej rady. Tak my ako načo my tu budeme rokovať o pravidlách aplikácie rokovacieho poriadku? Načo? Keď tu evidentne si každý robí, čo sa mu za chce. Kto chce, dodržiava rokovací poriadok. Kto nechce, nedodržiava rokovací poriadok. Nech by bol zlatom maľovaný. A takto to tu má vyzerať? Takto má vyzerať Národná rada? Toto je proporčné? Že tu jeden človek po hodine a pol, kedy konečne sme sa zišli, po hodine a pol znova obštrukcia, znova nerokujeme, lebo sa mu nepáčia tri slová na saku, ktoré ani sú takým písmom napísané, že ani nedovidí na nich. Ale vie, že ho to uráža. Presne preto takýto človek nemá byť reprezentantom Národnej rady, lebo okrem tých vážnych obvinení, ktorým čelí, jeho správanie v Národnej rade neprináleží podpredsedovi. Nenapĺňa funkciu podpredsedu Národnej rady, keď takýmto spôsobom evidentne túto funkciu nezvláda. Evidentne nezvláda technickú funkciu, nie výkon mandátu, technickú funkciu podpredsedu Národnej rady na to, aby bolo zabezpečené rokovanie a hladký priebeh Národnej rady. Načo ste ho zvolili za toho podpredsedu? Málo vás tu je, kto by mohol predsedať v Národnej rade? Evidentne to zneužíva. Keď si vezme slovo, tak sa iba obhajuje alebo tu niekoho ukľudňuje, alebo nám tu rozpráva svoje hodnotiace úsudky, čo on považuje za urážku, čo on nepovažuje za urážku. Ja, ja, ja, kráľ Slnko Tibor Gašpar, jeho názor je nad názormi všetkých naokolo, aj nad rokovacím poriadkom, aj nad výkladom tejto právnej normy, aj nad čímkoľvek. Keď tam sedí poslankyňa, neberiem vám slovo. Budete môcť 477 minút 14 sekúnd rozprávať o mne. Akurát vás chcem upozorniť, že nemáme bod, programový bod odvolávanie podpredsedu Národnej rady Tibora Gašpara. A tiež vás chcem upozorniť, že ak máte problém s mojím rozhodnutím vo vzťahu k pánovi Hlinovi, sú na to iné nástroje, ktoré môžete využiť, ale dnes prerokúvame teraz nejaké pravidlá hlasovania, pravidlá, podrobné pravidlá rokovania a podobné veci. Takže skúste sa vrátiť, ak nie, no tak mi venujte 477 minút a 14 sekúnd, nech sa páči. Pán Gašpar, za 477 minút mi nestojíte. Budem vám venovať možno ešte dve minúty a presne sa venujem pravidlám výkladu toho, ako sa má rokovací poriadok aplikovať do praxe a ja hovorím o vašom, vašej aplikácii, ktorá tu bola 20 minút dozadu a o tom, že tieto pravidlá nech budú akokoľvek dobre napísané, zbytočne ich budeme mať, keď človek ako vy ich bude nedodržiavať, keď ich bude ignorovať a keď si tu bude robiť, čo chce. A to spolu súvisí, lebo tie pravidlá, pravidlá na to, aby žili, aby boli v praxi, tak ich musí niekto rešpektovať a to musí byť ten, kto vedie túto schôdzu. Ak taký, ak tu taký človek nebude, no tak tie pravidlá samé od seba tú schôdzu viesť nebudú. Takže to váš výkon vašej funkcie súvisí s týmito pravidlami, pán Gašpar. Všetko tu s vami súvisí v tomto pléne Národnej rady. To už sme si zvykli za 2 a pol roka, takže aj toto s vami súvisí. A ja na to tu upozorňujem preto, lebo opäť raz. To, že sú nedokonalé a že sú tam chyby, to už sme počuli. Ale to je jedno. To je jedno, lebo vy, kým si neurobíte poriadok na strane koalície so svojimi predsedajúcimi a nebudete vy na tom trvať, lebo vy máte väčšinu. Vy máte trvať na tom, aby vaši reprezentanti dodržiavali rokovací poriadok, aby dodržiavali tieto pravidlá, aby ich neobchádzali, aby ich neignorovali, aby tu nezavádzali takéto svojvoľné prejednávania vecí, lebo viete, ono to tak sa bude stiahnuť s touto Národnou radou aj v ďalších obdobiach. Tu budeme mať takéto precedensy toho, že vlastne ja sa ráno zle zobudím a tak si poviem, že uráža ma výraz tváre Tibora Gašpara a keď budeme mať túto príležitosť, tak ho vykážeme, lebo má taký politicky nekorektný výraz v tvári a teda nemal by ho mať, tak by nemal sedieť v Národnej rade, lebo príliš smerácky vyzerá, robí tú propagandu Smeru. Takto to bude vyzerať. 100, kde je tá hranica? Kde je tá hranica toho, čo je politická propaganda? A čo je urážlivý výrok, urážlivý zovňajšok, urážlivý prejav? Ja vám len tak v dobrom hovorím, že tak sa zamyslite nad tým, kde sú hranice, lebo tie, keď sa budú posúvať, budú tu vznikať veľmi absurdné situácie. A nebude to dobré pre nikoho a hovorím vám to preto, lebo sú to vaši reprezentanti. Vy ste si ich zvolili, vy máte väčšinu, vy máte právo od nich žiadať, aby tu nastavili korektné správanie voči všetkým, lebo budete túto hranicu posúvať dovtedy, kým nedobehne aj vás samých. Lebo toto nie je, toto už, toto tu, my sa zbytočne budeme tváriť na nejaký legislatívny proces. Veď my vidíme, o čo tu ide 2 a 1/2 roka. To, čo chcete, prejde, to, čo nechcete, neprejde, nejaká proporcia moci, nejaký rešpekt k tomu, že opozícia je zástupcom ďalšej časti ľudí na Slovensku, že to tu nie sú ľudia, ktorí tu spadli z neba, ale zastupujú nejakých občanov a občianky. To vám je úplne, že ukradnuté. Vy nerozumiete podstate demokracie a právneho štátu a takto to tu potom vyzerá. A zbytočne budete, pán Hazucha, krútiť hlavou, zbytočne ho budete krútiť, takto to tu je. Lebo čo? Koľkokrát sa tu stalo, že ste predložili prílepok za prílepkom, potom tu váš spravodajca oznámil, je to prílepok, je to v rozpore so zákonom, konkrétne s rokovacím poriadkom. A čo sa stalo? Jeden z vás dal námietku a 76 odsúhlasilo porušenie zákona rád-radom desiatkykrát. Tak načo máme ten rokovací poriadok? Načo sa vy nutným oháňate? Keď vy, keď sa vám to hodí, rokovací poriadok, sem, tu porušujete, hento porušujete, ale keď vy porušujete, tak sa hlasuje jedna radosť za také porušenie. Tak ja len som chcela povedať, že to, čo vy tu predvádzate, je iba sprostá arogancia moci a zneužívanie mandátov, ktoré tu máte, a môžete mať dokonalo vykreslený rokovací poriadok aj pravidlá, keď k nemu budete pristupovať tak, ako k nemu pristupujete – svojvoľne, protizákonne a v rozpore s hodnotami demokracie. Ďakujem pekne. Tu máte a môžete mať dokonale vykreslený rokovací poriadok aj pravidlá, keď k nemu budete pristupovať tak, ako k nemu pristupujete svojvoľne, protizákonne a v rozpore s hodnotami demokracie. Ďakujem pekne.